Svinka

Svinka je rieka na východe Slovenska. Má dĺžku , plochu povodia , je tokom V. rádu a priemerná lesnatosť povodia je približne 40 %. Je to ľavostranný prítok Hornádu, vzniká sútokom Malej Svinky a Veľkej Svinky. Podľa novšej klasifikácie sa pojem Veľká Svinka nepoužíva a Malá Svinka je prítokom Svinky.

(Veľká) Svinka 
Veľká Svinka pramení v pohorí Branisko v masíve Smrekovice () v nadmorskej výške cca . Najprv tečie na juh, priberá sprava Dolný potok, preteká popri priesmyku Branisko a stáča sa na juhovýchod. V Branisku priberá ešte niekoľko menších prítokov a vstupuje do Šarišskej vrchoviny. Veľkým oblúkom obteká obec Široké, priberá zľava potok z Krajnej doliny a dvojitým oblúkom sa dostáva k obci Fričovce. Tu zľava priberá najprv Kanný potok a potom Kopytovský potok a tečie ďalej na východ cez Hendrichovce (kde zľava priberá Štefanovský potok a Lazný jarok). Medzi obcami Hendrichovce a Bertotovce vytvára dve väčšie sihote, v Bertotovciach priberá ľavostranný Hermanovský potok a stáča sa na juhovýchod. Meandruje, preteká okrajom obcí Chmiňany a Chminianska Nová Ves, kde sprava priberá Krížovianku, tok sa vzpriamuje a tečie opäť východným smerom. Zľava ďalej priberá Daletický potok () a pri Kojaticiach sa spája s Malou Svinkou, pritekajúcou zľava.

Malá Svinka 
Malá Svinka pramení v pohorí Bachureň pod vrchom Žliabky () v nadmorskej výške cca . Tečie východným smerom popri obci Renčišov, tu sprava priberá Renčišovský potok a stáča sa na juhovýchod. Z ľavej strany priberá potok Strem a ďalej tečie cez obce Uzovské Pekľany (kde opúšťa Bachureň a vteká do Šarišskej vrchoviny), Jarovnice a Lažany. Tu začína silno meandrovať, preteká popri obci Svinia a napokon sa pri Kojaticiach spája s Veľkou Svinkou.

Svinka 
Od Kojatíc už rieka tečie pod názvom Svinka, preteká na juh popri Šarišských Lužiankach a Kojatickej Doline až k Rokycanom, kde z pravej strany priberá najprv Brežiansky potok () a následne Kvačiansky potok a ďalej tečie na juhovýchod okrajom Bzenova. Priberá sprava Hlboký potok, tečie cez obce Janov a Radatice, kde priberá Chujavu zľava, výraznejšie meandruje, priberá pravostranný Ľubovec a zarezáva sa do okraja Čiernej hory. Napokon tečie popri Obišovciach a pri Kysaku sa vlieva do Hornádu. Je to vrchovinovo-nížinný typ rieky s častými jarnými záplavami.

Iné projekty 

Rieky na Slovensku
Povodie Hornádu
Vodné toky v okrese Prešov
Vodné toky v okrese Košice-okolie
Vodné toky v Bachurni